এই ক্রোয়েটের জীবনের চাকা ঘুরে যায় ২০১০ এ আল ফয়সালির দায়িত্ব নেয়ার পর। সেবার তার ক্লাব কোয়ালিফাই করে সৌদি কিংস কাপে। আর্জেন্টিনার গ্যাব্রিয়েল কালডেরন, ইতালির ওয়াল্টার জেংগাকে পেছনে ফেলে ২০১১-১২ মৌসুমে সৌদি লিগের সেরা কোচের খেতাব অর্জন করেন। ২০১২তে আল হিলালের কোচ হয়েই দলকে সৌদি ক্রাউন প্রিন্স কাপে চ্যাম্পিয়ন করান। এটা ডেলিচের কোচিং ক্যারিয়ারে দ্বিতীয় বড় সাফল্য। ২০১৪তে তিনি যোগ দেন সংযুক্ত আরব আমিরাতের আল আইন ক্লাবে। সে বছরই ইউএই প্রেসিডেন্স কাপ জয় করে আল আইন। ২০১৫ তে আমিরাত পেশাদার লিগের সেরা কোচ মনোনীত হন তিনি।